Печора районын котыртöма кар да сикт овмöдчöминъяслысь выль муниципальнöй юкöнъяс

Лöсялана оланпасъяс кырымалiс Коми Республикаса Юралысь Вячеслав Гайзер.

Документъясын, торйöн кö, пасйöма:

- öтувтны «Кожва», «Изъяю» кар овмöдчöминъясса да «Соколов» сикт овмöдчöминса муниципальнöй юкöнъяс да лöсьöдны Кожва кар кодь посёлокын административнöй шöринöн кар овмöдчöминса муниципальнöй юкöн;

- öтувтны «Кöджарöм» да «Зеленоборск» сикт овмöдчöминъясса муниципальнöй юкöнъяс да лöсьöдны Кöджарöм сикт кодь посёлокын административнöй шöринöн сикт овмöдчöминса муниципальнöй юкöн;

- öтувтны «Путеец» кар овмöдчöминса да «Сыня», «Косью» сикт овмöдчöминъясса муниципальнöй юкöнъяс да лöсьöдны Путеец кар кодь посёлокын административнöй шöринöн кар овмöдчöминса муниципальнöй юкöн;

- öтувтны «Озёрнöй», «Краснöй Яг» да «Кедрöвöй Шор» сикт овмöдчöминъясса муниципальнöй юкöнъяс да лöсьöдны Озёрнöй сикт кодь посёлокын административнöй шöринöн кар овмöдчöминса муниципальнöй юкöн.

Быд серти урчитöма депутат лыд, кодъясöс кутасны бöрйыны лöсьöдöм муниципальнöй юкöнъяслöн медводдзаысь бöръян бöрйöм органö – 10 морт. Выльысь лöсьöдöм муниципальнöй юкöнъясса медводдзаысь бöръян бöрйöм органö депутатлöн уджмог кадколастыс – 4 во.

Лöсьöдöм овмöдчöминъяс мутасын муниципальнöй юкöнлысь картографическöя петкöдлöм мудорсö позьö тöдмавны Коми Республикаса официальнöй Öтуввез-порталлöн «Правовöй документъяс» юкöдса лöсялана документъясын.

Нормативнöй актъясыс вынсялöны официальнöя йöзöдан лунсянь 45 лун бöрын.